Hafan > Busnes > Trwyddedau a hawlenni > Trwydded amgylcheddol
Mae'n rhaid i chi gael trwydded amgylcheddol os ydych chi'n gweithredu cyfleuster wedi'i reolaidd yng Nghymru neu Loegr.
Mae cyfleuster wedi'i reoleiddio yn cynnwys:
Gosodiadau neu beiriannau symudol sy'n cyflawni gweithgareddau rhestredig
Gweithgareddau gwastraff
Peiriannau gwastraff symudol
Gweithgareddau gwastraff mwyngloddio
Mae'r gweithgareddau rhestredig yn cynnwys:
Ynni – gweithgareddau llosgi tanwydd neu weithgareddau troi eitemau'n nwy neu'n hylif neu weithgareddau puro
Metelau – gweithgynhyrchu a phrosesu metelau
Mwynau – gweithgynhyrchu calch, sment, serameg neu wydr
Cemegion – gweithgynhyrchu cemegion, cemegion fferyllol neu ffrwydron, swmp storio cemegion
Gwastraff – llosgi gwastraff, gweithredu safle tirlenwi, adfer gwastraff
Hydoddyddion – defnyddio hydoddyddion
Arall – gweithgynhyrchu papur, mwydion a bwrdd pren, trin nwyddau pren, trin tecstilau ac argraffu, gweithgynhyrchu teiars newydd, ffermio moch a dofednod mewn modd dwys
Mae'r gweithgareddau rhestredig wedi'u rhannu'n dri chategori: Rhan A(1), Rhan A(2) a Rhan B.
Mae Rhan A yn caniatáu gweithgareddau wedi'u rheoli sydd ag amrediad o effeithiau amgylcheddol, yn cynnwys:
Allyriadau i'r aer, tir a dŵr
Defnyddio deunyddiau crai
Sŵn, dirgrynu a gwres
Mae Rhan B yn caniatáu gweithgareddau wedi'u rheoli sy'n achosi allyriadau i'r aer.
Mae'r drwydded sy'n ofynnol i'ch busnes chi yn dibynnu ar y prosesau penodol dan sylw a'r allyriadau'n deillio o hynny.
Gellir cael trwydded gan Asiantaeth yr Amgylchedd neu eich awdurdod lleol (y rheoleiddiwr) yn dibynnu ar ba gategori sy'n berthnasol i'ch busnes chi:
Mae gosodiadau neu beiriannau symudol Rhan A(1) yn cael eu rheoleiddio gan Asiantaeth yr Amgylchedd
Mae gosodiadau neu beiriannau symudol Rhan A(2) a Rhan B yn cael eu rheoli gan yr awdurdod lleol, ac eithrio gweithgareddau gwastraff sy'n cael eu cyflawni mewn gosodiadau Rhan B sy'n cael eu rheoleiddio gan Asiantaeth yr Amgylchedd
Mae gweithgareddau gwastraff neu beiriannau gwastraff symudol a ddefnyddir mewn man arall ac eithrio gosodiad, neu gan beiriannau symudol Rhan A neu B yn cael eu rheoleiddio gan Asiantaeth yr Amgylchedd
Mae gweithgareddau gwastraff mwyngloddio yn cael eu rheoleiddio gan Asiantaeth yr Amgylchedd
Rhaid cyflwyno cais ar y ffurflen a ddarperir gan y rheoleiddiwr, neu ar-lein, a rhaid nodi gwybodaeth benodol a fydd yn amrywio yn dibynnu ar y gweithgareddau.
Efallai y bydd yn ofynnol talu ffi.
Os oes angen rhagor o wybodaeth bydd y rheoleiddiwr yn hysbysu'r ymgeisydd am hyn a rhaid darparu'r wybodaeth neu tybir bod y cais wedi'i dynnu yn ôl.
Rhaid i weithredydd y cyfleuster rheoledig gyflwyno'r cais.
Yn achos gweithgareddau gwastraff ni roir trwydded nes bo unrhyw ganiatâd cynllunio sy'n ofynnol wedi'i roi yn gyntaf.
Bydd y rheoleiddiwr yn ystyried diogelu'r amgylchedd yn ei gyfanrwydd trwy atal neu, lle nad ydy hynny'n ymarferol, leihau allyriadau i'r aer, dŵr a'r tir.
Gall y rheoleiddiwr hysbysu'r cyhoedd am y cais, a rhaid iddo ystyried unrhyw sylwadau a dderbynnir.
Rhaid i weithredydd y cyfleuster rheoledig gyflwyno'r cais, a rhaid i'r rheoleiddiwr gael ei fodloni eu bod yn gweithredu'r cyfleuster yn unol â'r drwydded amgylcheddol.
Cais am drwydded amgylcheddol Rhan A2 (ffenestr newydd)
Cais am drwydded amgylcheddol Rhan B (ffenestr newydd)
Cais i newid trwydded amgylcheddol (ffenestr newydd)
Tâl blynyddol parhau oes trwydded (ffenestr newydd)
Gall ymgeisydd y gwrthodir trwydded amgylcheddol iddo gyflwyno apêl i'r awdurdod priodol. Yng Nghymru yr awdurdod priodol ydy'r Gweinidogion Cymreig ac yn Lloegr yr awdurdod priodol ydy'r Ysgrifennydd Gwladol. Rhaid cyflwyno apêl heb fod yn hwyrach na chwe mis o ddyddiad y penderfyniad.
Os gwrthodwyd cais i amrywio, trosglwyddo neu ildio trwydded amgylcheddol, neu os ydy'r ymgeisydd yn gwrthwynebu'r amodau yn gysylltiedig â'r drwydded amgylcheddol gellir cyflwyno apêl i'r awdurdod priodol.
Rhaid i apêl yn gysylltiedig ag amrywiad a awgrymwyd gan y rheoleiddiwr, hysbysiad atal neu hysbysiad gorfodi gael ei chyflwyno cyn pen deufis o ddyddiad yr amrywiad neu'r hysbysiad, ac yn unrhyw achos arall heb fod mwy na chwe mis o ddyddiad y penderfyniad.